title: http://gizliilimler.tr.gg/Osmanl%26%23305%3Bca-Dersleri%2C-VII.htm
article: 
  
  Osmanlıca Dersleri
  Ders 7: Okuma Parçaları
  پارام پارچه
  آغاچ بوتون
  ميوه بوتون،
  ايشيق بوتون
  بنم دنيام پارام پارچه.
  بر بويوك آينه قيريلمش
  قيريلوب يره دوكولمش،
  كائنات ايچنه دوشمش
  دوشمش اما پارام پارچه.
  ياپراق ياپراق ياپشدردم،
  ديار ديار دولاشدردم،
  بر آلودر طوتشدردم،
  ياندم اما پارام پارچه.
  بدرى رحمى
  دكيزى اوزله ينلر ايچون
  كميلر كچر رؤيالرمده
  آللى پوللى كميلر داملرك اوزرندن.
  بن زواللى
  بن ييللردر دكيزه حسرت
  --باقار باقار آغلارم--
  خاطرلارم ايلك كوروشمى دنيايى
  بر ميديه قابوغنك آرالغندن.
  صولرك يشيلى كوكلرك ماويسى
  لاپينالرك اك خاره ليسى.
  حالا طوزلو آقار قانم
  ايستريديه لرك كسديكى يردن.
  نيدى او ده لى كبى كيديشمز
  بمبياض كوپوكلرله آچيقلره!
  كوپوكلر كه فنا قلبلى دكل،
  كوپوكلر كه دوداقلره بكزه ر.
  كميلر كچر رؤيالرمده
  آللى پوللى كميلر، داملرك اوزرندن.
  بن زواللى
  بن ييللردر دكيزه حسرت.
  اورخان ولى قانيق
  يالان دنيا
  ايلك كوندن آليشديعمز أمكدار آيدينلق،
  آننه يوزينده، دوست يوزينده أولاد يوزينده.
  هر صباح يكيدن باشلايان شيئة دويمادق،
  دوشمز، كرچكمز نه وارسه كوك يوزينده.
  كوك يوزى بلله دك شو اورپرن ماويلكى،
  باشمز دارده قالنجه ال آچديغمز ير.
  كوك يوزيدر آو وتان عقللى يى ده لى يى،
  كوك يوزينده بولوطلر، اوچورتمالر، اميدلر.
  هر موسميله انسانى آيرى آيرى صاران
  بونجه كوزللكى ناصل قويوب كيده جكز؟
  يامان چالاجق او چالماياسى ساعت، يامان،
  كچمش اولا بر كز يومولديمى كوزلرمز.
  جاهد صدقى طارانجى
  ستم
  آي كچدى، ييل دوندى اونوتدك بنى
  اوستنه آدمى يازديغم آغاچ
  آچدك دردلرمى قاناتدك بنى
  آلتنده توركيلر دوزديكم آغاچ
  سنده كى يميشلر بويله دكلدى.
  دورت بر يانه خبر صالديغم قوشلر
  يارى يولده اونوتديلر خبرى
  قيريق قاناتلرله دونديلر كرى
  آردلرندن باقيب قالديغم قوشلر
  بن بيلديكم قوشلر بويله دكلدى.
  ديلمجه اوته ردى قوشلر داللرده
  لغتده كچمزدى سنك سوزلرك
  صو كبى آقاردى آدك ديللرده
  ديديكين اكلاردم بوتون كوزلرك
  كوزلرده باقيشلر بويله دكلدى.
  صوران اولماز بزى ياردن اغياردن
  نه جاره ناممز چوقدن ييتمشدر
  يول اوستى چشمه لر باقار كناردن
  بزى بيلن صولر آقيب كيتمشدر
  مرمرده نقشلر بويله دكلدى.
  ميوه دن قيريلان داللر ناصلسه
  آرزولر ايچمده اويله دوروردى
  بر دالده بيك تورلو ميوه ويريردى
  اردى نه كون باقيلسه
  تقويمده
  نه دييم بو ايشلر بويله دكلدى.
  اورخان شائق كوكياى
  Bu sayfa hakkında yorum ekle:
  |Bu sayfa hakkındaki yorumlar:|
  |Yorumu gönderen: Öylesine, 14.06.2016, 11:37 (UTC):|
  Elinize sağlık çok güzel